প্রিমিয়ার লিগে আজ রাতে হাড্ডাহাড্ডি লন্ডন ডার্বি

স্পোর্টস ডেস্ক: গত সপ্তাহে শুরু হয়ে গিয়েছে প্রিমিয়ার লিগ (Premier League)। ইংল্যান্ডের ঘরোয়া ফুটবল লিগ পৃথিবীতে সবচেয়ে বেশি জনপ্রিয়, এবং তা শুরুও হয়েছে তুরীয় মেজাজে। প্রথম ম্যাচে বড় জয় পেয়েছে গতবারের চ্যাম্পিয়ন লিভারপুল (Liverpool FC), বড় জয় পেয়েছে পেপ গুয়ার্দিওলার ম্যাঞ্চেস্টার সিটিও (Man City)। ওল্ড ট্রাফোর্ডে ম্যান ইউয়ের বিরুদ্ধে হাড্ডাহাড্ডি লড়াই করে ১-০ জিতেছে আর্সেনাল। তবে আর এক বড় দল চেলসি জিততে পারেনি।

শুক্রবার রাতে (ভারতীয় সময়ে শনিবার) এ মরসুমের প্রথম জয় পাওয়ার লক্ষ্যে মাঠে নামবে ‘লন্ডনের গর্ব’ চেলসি (Chelsea FC)। তাদের এদিনের প্রতিপক্ষও লন্ডনেরই ক্লাব— ওয়েস্ট হ্যাম ইউনাইটেড (West Ham) যারা গত মরসুমে খুবই ভালো খেলেছিল। আজ ছোট লন্ডন ডার্বিতে দুই দলের লড়াই হাড্ডাহাড্ডি হতে চলেছে। ওয়েস্ট হ্যামও প্রথম ম্যাচে জয় পায়নি, ফল খাতা খোলার তাগিদ রয়েছে তাদেরও।

আরও পড়ুন: কাজাখস্তানে জোড়া সোনা পেলেন আসানসোলের অভিনব সাউ

প্রথম সপ্তাহে হ্যামাররা সান্ডারল্যান্ডের কাছে ৩-০ হেরে যায়, যা বিরাট অঘটন। আট বছর পরে ইংলিশ ফুটবলের সর্বোচ্চ মঞ্চে উঠে এসেছে তারা। প্রথম ম্যাচেই ওয়েস্ট হ্যামের মতো দলকে ৩ গোলে ধরাশায়ী করা রূপকথার থেকে কোনও অংশে কম নয়। সেই হার ভুলে আজ চেলসির মহড়া নিতে ওয়েস্ট হ্যামকে।

শনিবার দিনের প্রথম ম্যাচই হতে চলেছে ধুন্ধুমার। ভারতীয় সময় বিকেল ৫টায় ঘরের মাঠে টটেনহ্যাম হটস্পারের বিরুদ্ধে নামছে ম্যান সিটি। বার্নলিকে ৩-০ হারিয়েছিল টটেনহ্যাম, জোড়া গোল করেন ব্রাজিলিয়ান ফরোয়ার্ড রিচার্লিসন। অন্যদিকে উলভারহ্যাম্পটনকে তাদেরই মাঠে ৪-০ হারিয়েছিল সিটি। মরসুমের প্রথম ম্যাচেই জোড়া গোল করেন নরওয়ের গোলমেশিন এর্লিং হালান্ড।